الجيش الشعبى اليوجوسلافى (كيريلى : Југославенска народна армија او Југословенска народна армија ) , (صربى-كرواتى , مقدونى :Југословенска Народна Армија اوJugoslovenska Narodna Armija) هو الجيش بتاع جمهورية يوجوسلافيا الاشتراكيه الاتحاديه. الجيش الشعبى اليوجسلافى مش عروف بالضبط هو اتئسس امته فى وقت الحرب العالميه التانيه لما اليوجوسلاف قاوموا و حاربوا ضد المانيا النازيه عشان يحرروا بلادهم و انضموا ل جيش التحرير الشعبى , اللى اتئسس فى البوسنه و الهرسك عشان يقوام النازيه و الفاشيه فى يوم 22 ديسمبر 1941 , و اللى كانوا بيقوده تيتو و اللى قدروا انهم يطلعوا المحتلين من بلادهم.فى مارس 1945 اسم الجيش اتغير و بقى الجيش اليوجوسلافى و فضل بالاسم دا لحد 22 ديسمبر 1951 ( الذكرى العاشره لتئسيس الجيش) و اتضاف عليه كلمة الشعبى و فضل بالاسم دا لحد ما اتفككت يوجوسلافيا و اتفكك معاها فى سنة 1992. الجيش اليوجوسلافى بيتقسم لقوات بريه و قوات جويه و قوات بحريه متوزعين فى اربع مناطق عسكريه اللى متقسمه لمناطق عسكريه اصغر , كل منطقه مسئوله عن الحمايه و تجنيد الناس اللى وصلوا لسن التجنيد و كان فيه اكتر من 180,000 واحد و 90,000 احتياطى. بتعتبر اكبر فروع الجيش , فى سنة 1991 كان فيها 165,000 عسكرى فى الخدمه و فوق المليون واحد كاحتياطى ممكن يتجابوا فى وقت الحرب.